Áno, môžete, no je potrebné používať také, ktoré sú vhodné na inhaláciu. Éterické – vonné oleje dokážu organizmu veľmi pomôcť uvoľniť sa alebo pôsobia priaznivo na dýchacie cesty. V prípade infrasauny stačí, ak vonný olej v primeranom množstve nakvapkáte do odolnej misky s vodou, ktorú umiestnite do infrasauny. Následne sa postupne začne aróma uvoľňovať. Hovoriť možno pokojne o aromaterapii. Pozor, aby ste to s arómou neprehnali, inak sa môže dostaviť opačný efekt – bolesť hlavy, kašeľ, výraznejšia únava. Odporúčame používať vonné oleje, ako eukalyptus, pomaranč, bylinné zmesi alebo vôňu lesa. Alternatívou môžu byť soľné kryštály – kamene.